cyanic-selkie/wikianc huggingface dataset:
สก็อตต์ เดอร์ริกสัน
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ สก็อตต์ เดอร์ริกสัน 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
พระราชวังคย็องบก
<mapframe height="200" zoom="14" text="แผนที่" width="250">{"properties":{"stroke-width":6,"stroke":"#ff0000","title":"พระราชวังคย็องบก"},"type":"ExternalData","service":"geoshape","ids":"Q482485"}
พระราชวังคย็องบก (경복궁) ตั้งอยู่ที่ตอนเหนือของโซล ประเทศเกาหลีใต้ เป็นหนึ่งในห้าพระราชวังใหญ่ที่สร้างขึ้นโดยราชวงศ์โชซ็อน สร้างขึ้นในปี ค.ศ. 1394 โดยช็อง โด-จ็อน และได้กลายเป็นพระราชวังหลวงหรือวังหลักสำหรับประทับว่าราชการของกษัตริย์และเหล่าเชื้อพระวงศ์ของเกาหลีมาโดยตลอด และได้รับการต่อเติมโดยพระเจ้าแทจงและพระเจ้าเซจงมหาราช แต่บางส่วนของพระราชวังนั้นถูกเพลิงเผาวอดในช่วงที่ญี่ปุ่นบุกประเทศเกาหลี
พระราชวังมีเนื้อที่ 5.4 ล้านตารางฟุต โดยในช่วงต้นราชวงศ์โชซ็อนมีตำหนักอาคารมากถึง 200 อาคาร กระทั่งปี ค.ศ. 1592 ที่กองทัพญี่ปุ่นบุกรุกประเทศเกาหลี ตำหนักต่าง ๆ ได้ถูกทุบทำลาย ถูกเผาทิ้งไปเป็นจำนวนมาก ก่อนที่จะได้รับการบูรณะซ่อมแซมและสร้างพระราชวังขึ้นมาใหม่ในแบบฉบับเดิม โดยในปัจจุบันมีตำหนักทั้งสิ้น 10 ตำหนัก คำว่า "คย็องบกกุง" ในภาษาเกาหลี แปลว่า "พระราชวังแห่งพรที่ส่องสว่าง (The Palace of Shining Blessings)"
เดเจมวรีอานา
เดเจมวรีอานา (Δεκεμβριανά, "เหตุการณ์เดือนธันวาคม") หมายถึงหนึ่งในการสู้รบปะทะกันในช่วงสงครามโลกครั้งที่สองในกรุงเอเธนส์ ตั้งแต่วันที่ 3 ธันวาคม ค.ศ. 1944 ถึง 11 มกราคม ค.ศ. 1945 ความขัดแย้งคือการถึงสิ้นสุดของเดือนแห่งความตึงเครียดระหว่างฝ่ายคอมมิวนิสต์ แนวร่วมปลดปล่อยชาติ (EAM) บางส่วนหนึ่งของปีกทหาร, กองทัพปลดปล่อยประชาชนชาวกรีก (ELAS) ประจำการอยู่ในกรุงเอเธนส์ พรรคคอมมิวนิสต์กรีซ (KKE) และองค์กรเพื่อปกป้องการต่อสู้ของประชาชน (OPLA) จากฝ่ายหนึ่งและจากอีกฝ่ายหนึ่ง รัฐบาลกรีซ บางส่วนหนึ่งของกองทัพเฮลเลนิก กองกำลังตำรวจภูธรเฮลเลนิก ตำรวจเมือง องค์กรเอ็กซ์ที่เป็นฝ่ายขวาจัด พร้อมทั้งกลุ่มอื่น ๆ และกองทัพบกบริติซ
ความที่่คาดไม่ถึงความตึงเครียดระหว่างฝ่ายซ้ายกับฝ่ายขวาในเดือนพฤษภาคม ค.ศ. 1944 มันเป็นเรื่องที่ได้ตกลงกันไว้ในการประชุมเลบานอนว่าฝ่ายที่ไม่ได้ให้ความร่วมมือทั้งหมดจะมีส่วนร่วมในรัฐบาลแห่งชาติ ท้ายที่สุดในวันที่ 6 ถึง 24 รัฐมนตรีได้รับการแต่งตั้งจากแนวร่วมปลดปล่อยชาติ ยิ่งไปกว่านั้นไม่กี่สัปดาห์ก่อนที่กองทัพเยอรมันจะถอนกำลังออกไป เมื่อเดือนตุลาคม ค.ศ. 1944 ได้มีการรับรองใหม่ในข้อตกลงเคเซอร์ตาว่ากองกำลังที่ให้ความร่วมมือทั้งหมดจะต้องขึ้นศาลและถูกลงโทษตามที่ได้กระทำเอาไว้ และกองกำลังฝ่ายต่อต้านทั้งหมดจะเข้าร่วมในการก่อตั้งกองทัพกรีกใหม่ ภายใต้บัญชาการของบริติช แต่ในวันที่ 1 ธันวาคม ผู้บัญชาการบริติช Ronald Scobie ได้ออกคำสั่งให้ปลดอาวุธแต่ฝ่ายเดียวต่อแนวร่วมปลดปล่อยชาติและกองทัพปลดปล่อยประชาชนชาวกรีก รัฐมนตรีของฝ่าย EAM ได้ลาออก เมื่อวันที่ 2 ธันวาคม และ EAM ได้เรียกร้องให้มีการชุมนุมในใจกลางกรุงเอเธนส์ในวันที่ 3 เพื่อเป็นการเรียกร้องให้ลงโทษทันทีต่อกองพันรักษาความปลอดภัยของฝ่ายที่ให้ความร่วมมือและให้ถอน "คำสั่ง Scobie" การชุมนุมของประชนชนกว่า 200,000 คน ได้ถูกยิงโดยตำรวจกรีกและกองกำลังตำรวจภูธร ได้มีผู้เสียชีวิตโดยผู้ประท้วง 28 คนและบาดเจ็บ 148 คน การสังหารเหล่านี้ได้นำไปสู่การเผชิญหน้าทางอาวุธแบบเต็มรูปแบบระหว่างฝ่ายแนวร่วมปลดปล่อยชาติและกองกำลังของฝ่ายรัฐบาลในช่วงแรก (ซึ่งรวมถึงกองพันรักษาความปลอดภัย) และในช่วงที่สองครึ่งหลังเดือนธันวาคม ได้เข้าปะทะกับกองทหารบริติชที่อ่อนแรงเต็มที่
การปะทะกันนั้นได้จำกัดอยู่ที่กรุงเอเธนส์ ในขณะที่แห่งอื่น ๆ ในกรีซ สถานการณ์ยังคงตึงเครียด แต่กลับเงียบสงบ ยกเว้นที่อิไพรัส เมื่อ Aris Velouchiotis ได้เข้าโจมตีต่อกองกำลังของ Napoleon Zervas
เดเจมวรีอานาจบลงด้วยความปราชัยของฝ่ายแนวร่วมปลดปล่อยชาติ-กองทัพปลดปล่อยประชาชนชาวกรีก นำไปสู่การปลดอาวุธในข้อตกลงวาร์กิซาซึ่งเป็นจุดสิ้นสุดของกองทัพปลดปล่อยประชาชนชาวกรีก ความพ่ายแพ้ครั้งแรกนี้ได้ทำลายอำนาจของแนวร่วมปลดปล่อยชาติ พร้อมด้วยแนวร่วมปลดปล่อยชาติได้กระตุ้น "ความหวาดกลัวแดง" ตามมาด้วยช่วงเวลาของ "ความหวาดกลัวขาว" ปะทะกับฝ่ายซ้าย ซึ่งมีส่วนทำให้เกิดการระบาดของสงครามกลางเมืองกรีซในปี ค.ศ. 1946 การปะทะของเดเจมวรีอานาอยู่ท่ามกลางการสู้รบนองเลือดในประวัติศาสตร์กรีซยุคใหม่ ที่มีอัตราการเสียชีวิตของพลเรือนสูง
ห้องสิน
ชื่อเต็มของนิยายเรื่องนี้ ห้องสินเอี้ยนหงี ตามสำเนียงฮกเกี้ยน หรือ เฟิงเฉินหยั่นอี้ ตามสำเนียงกลาง แปลว่า "วีรคติเรื่องสถาปนาเทวดา" (Romance of the Investiture of the Gods) วงวิชาการลงความเห็นว่า ผู้เขียนนิยายนี้ คือ สฺวี่ จ้งหลิน (許仲琳)
เนื้อเรื่อง
พระเจ้าโจ้ว (紂; ฮกเกี้ยนว่า ติว) แห่งราชวงศ์ซาง เสด็จไปไหว้นางฟ้านฺหวี่วา (女媧; ฮกเกี้ยนว่า หนึงวา) ที่วัด ทรงเห็นรูปสลักนางงดงาม ก็เขียนโคลงแสดงความกำหนัดที่มีต่อนางไว้บนฝาวัด นางฟ้าจึงส่งปิศาจจิ้งจอก (狐狸精; ฉบับแปลไทยว่า เสือปลา) ผีไก่ฟ้าเก้าหัว (九头雉鸡精; ฉบับแปลไทยว่า ไก่เก้าหัว) และภูตพิณหยก (琵琶精; ฉบับแปลไทยว่า กระจับปี่) มาล่อลวงพระเจ้าโจ้วให้ถึงแก่ความวิบัติ ปิศาจจิ้งจอกได้มาสิงร่างหญิงสาวชื่อ ต๋าจี่ (妲己; ฮกเกี้ยนว่า ขันกี) หนึ่งคืนก่อนที่บิดาจะพานางเข้าถวายตัว นางต๋าจี่ทำให้พระเจ้าโจ้วลุ่มหลงจนละเลยราชการ และบริหารบ้านเมืองอย่างโฉดเขลา ไพร่ฟ้าจึงก่นด่าทั้งแผ่นดิน
ข้าราชการผู้ใดว่ากล่าวทัดทานพระองค์ ก็โปรดให้ลงโทษถึงตายด้วยวิธีต่าง ๆ ตามคำนางต๋าจี่ เช่น ให้สร้างเสาทองแดง เอาถ่านสุมจนเสาร้อน แล้วเอาข้าราชการล่ามโซ่ไปนาบเสาจนตาย กลิ่นศพตระหลบไปทั้งวัง และยังให้ขุดเหวหน้าพระที่นั่ง เอางูมาใส่จนเต็ม แล้วโยนข้าราชการลงไปให้งูกิน แม้พระอัครมเหสีเจียง (姜皇后; ฮกเกี้ยนว่า เกียง) ก็ถูกนางต๋าจี๋ยุยงให้ลงโทษควักลูกตารีดเอาคำสารภาพว่าเป็นกบฏ พระนางไม่ยอมรับ ก็โปรดให้เอานาบเสาทองแดง แต่พระนางสิ้นพระชนม์เสียก่อน
ครั้งหนึ่ง พระเจ้าโจ้วพิโรธจี ชาง (姬昌; ฮกเกี้ยนว่า กีเซียง) เจ้าเมืองขึ้นเมืองหนึ่ง พระเจ้าโจ้วจึงสั่งขังจี ชาง ไว้ที่เมืองโหยวหลี่ (羑里) ต่อมา ปั๋ว อี้เข่า (伯邑考; ฮกเกี้ยนว่า เปกอิบโค้) ลูกชายหัวปีของจี ชาง มาทูลขอให้ปล่อยบิดา นางต๋าจี่เห็นปั๋ว อี้เข่า รูปงาม ก็มีใจปฏิพัทธ์ และขอให้พระเจ้าโจ้วให้เขาเข้าวังมาสอนนางเล่นพิณกู่ฉิน (古琴) แล้วนางก็ยั่วยวนปั๋ว อี้เข่า แต่เขาบอกปัดความรักของนาง นางจึงทูลยุยงพระเจ้าแผ่นดินให้สั่งประหารเขา แล้วให้เอาศพไปทำขนมเปี๊ยะให้จี ชาง กิน จี ชาง ทราบเหตุการณ์ทั้งหมดดี แต่จำยอมบริโภคขนมเปี๊ยะนั้นเพื่อรอวันล้างแค้นภายหน้า
ต่อมา พระเจ้าโจ้วโปรดให้จี ชาง พ้นโทษ จี ชาง จึงลักลอบซ่องสุมกำลังพลเพื่อโค่นล้มพระเจ้าโจ้ว เวลานั้น นักพรตคนหนึ่งชื่อ เจียง จื่อหยา (姜子牙; ฮกเกี้ยนว่า เกียงจูแหย) เป็นศิษย์ของเทพเซียนที่เรียกตนว่า หยวนสือเทียมจุน (元始天尊) ร่ำลาอาจารย์มาตามหาเจ้านายที่แท้จริง วิธีตามหาของเขา คือ นั่งอยู่เหนือน้ำราวสามฟุต แล้วหย่อนเบ็ดลงไปในน้ำโดยไม่ใส่เหยื่อ ชาวบ้านชาวช่องเห็นก็แปลกใจจึงพากันมาถามไถ่ เขาว่า เขามิได้กำลังตกปลา แต่กำลังตกราชาและผู้กล้าทั้งหลาย เรื่องราวของเขาร่ำลือไปถึงจี ชาง จี ชาง ฟังแล้วก็สนใจ จึงแวะเวียนมาหาเจียง จื่อหยา และขอให้เขามาร่วมก่อการ เจียง จื่อหยา ขอให้จี ชาง ช่วยเขาเข็นเกวียนก่อน จี ชาง ก็ช่วยเข็นไปได้แปดร้อยก้าว เจียง จื่อหยา ก็ทำนายว่า จี ชาง จะได้ตั้งราชวงศ์ใหม่ และราชวงศ์นี้จะยืนยาวไปแปดร้อยปี เจียง จื่อหยา ตกลงมาเป็นที่ปรึกษาให้จี ชาง จี ชาง ก็เปิดศึกกับพระเจ้าโจ้วเต็มตัว แต่จี ชาง สิ้นลมก่อนการสำเร็จ จี ฟา (姬發; ฮกเกี้ยนว่า กีฮวด) บุตรคนรองของเขา จึงสานต่อ
เจียง จื่อหยา ใช้กระดูกเสี่ยงทายว่า ข้าราชการคนสำคัญของพระเจ้าโจ้วกำลังสิ้นไป หนึ่งในนั้น คือ ปี่ กั้น (比干; ฮกเกี้ยนว่า ปิกัน) เจียง จื่อหยา ได้พบและมอบเครื่องรางให้ปี่ กั้น ไว้คุ้มภัย พร้อมกับให้คำแนะนำบางอย่างไว้ อย่างไรก็ดี คืนหนึ่ง เทวดาหลายองค์มาร่วมโต๊ะเสวยกับพระเจ้าโจ้ว ปี่ กั้น เห็นผิดสังเกตและทราบว่า เป็นปิศาจจิ้งจอกแปลงมา ปี่ กั้น ก็รอให้ปิศาจเหล่านั้นกลับรัง ก่อนสั่งให้ทหารฆ่าทิ้งเสียให้หมด ปี่ กั้น นำขนจิ้งจอกมาทำภูษาถวายพระเจ้าโจ้ว นางต๋าจี่เห็นขนของเพื่อนปิศาจจิ้งจอกก็แค้นใจ นางจึงทูลพระเจ้าแผ่นดินว่า นางมีโรคหัวใจซึ่งรักษาได้ก็แต่โดยการบริโภค "หัวใจพิสุทธิ์เจ็ดห้อง" (七巧玲瓏心; ฉบับแปลไทยว่า ตับมังกร) และปี่ กั้น ซึ่งผู้คนนับถือกันเสมือนพ่อพระ มีหัวใจเช่นนั้น
พระเจ้าโจ้วจึงเรียกให้ปี่ กั้น แสดงความจงรักภักดี ปี่ กั้น ได้ฟังก็รำลึกถึงคำแนะนำของเจียง จื่อหยา ก็กลืนเครื่องรางนั้นลงท้อง แล้วควักหัวใจตนเองออกมาถวาย โลหิตไม่หยาดสักหยด และปี่ กั้น มิได้เป็นอันตรายอย่างใดเลย ครั้นแล้ว ปี่ กั้น ก็เดินออกจากวัง เจียง จื่อหยา ห้ามปี่ กั้น เหลียวหลังกลับไปมองอีกจนกว่าจะถึงบ้าน จึงจะรอดชีวิต ขณะที่ใกล้จะถึงบ้านอยู่แล้วนั้นเอง แม่ค้าคนหนึ่งร้องว่า มีกะหล่ำไร้หัวใจมาขาย ปี่ กั้น ได้ฟังก็ฉงน จึงหันไปดูแล้วถามว่า กะหล่ำไร้หัวใจคืออะไร หญิงนั้นก็ตอบว่า กะหล่ำไร้หัวใจก็เหมือนคนไร้หัวใจ กะหล่ำอยู่ไม่ได้ถ้าไร้หัวใจฉันใด คนก็อยู่ไม่ได้ถ้าไร้หัวใจฉันนั้น พอหญิงแม่ค้าพูดจบ ปี่ กั้น ก็ล้มลงตาย หญิงนั้นก็คืนร่างเดิม คือ ภูตพิณหยก
เนื้อหาต่อมาพรรณนาสงครามระหว่างฝ่ายทั้งสองซึ่งมีการเรียกเทวดาตลอดจนภูตผีปิศาจมาช่วยรบ ในการนี้ หยวนสือเทียมจุน อาจารย์ของเจียง จื่อหยา ได้มอบบัญชีเทวดามาให้เจียง จื่อหยา เรียกใช้ เจียง จื่อหยา ได้ใช้บัญชีนั้นตั้งขุนศึกทั้งฝ่ายซางและโจ้วขึ้นเป็นเทวดามารับราชการ ที่สุดแล้ว กองทัพจี ฟา ทำลายพระมหากษัตริย์ได้เป็นผลสำเร็จ และสถาปนาราชวงศ์ใหม่ คือ ราชวงศ์โจว โดยมีเจียง จื่อหยา เป็นเจ้าพระยามหาอุปราช (นายกรัฐมนตรี) คนแรก
ฉบับแปลไทย
ห้องสิน แปลเป็นไทยเมื่อนานมาแล้ว สมเด็จพระเจ้าบรมวงศ์เธอ กรมพระยาดำรงราชานุภาพ ตรัสว่า
"'ยังมีหนังสือเรื่อง ห้องสิน [...] ฉบับพิมพ์ที่ปรากฏอยู่ไม่มีบานแพนกบอกว่า แปลเมื่อใด แต่สำนวนแต่งเห็นเป็นสำนวนเก่า อาจแปลเมื่อในรัชกาลที่ 2 ก็เป็นได้ ด้วยเรื่อง ห้องสิน อยู่ข้างหน้าต่อเรื่อง เลียดก๊ก [...]"
"'เรื่องห้องสิน สันนิษฐานว่า แปลเมื่อรัชกาลที่ 2 เป็นหนังสือสี่สิบสามเล่มสมุดไทย โรงพิมพ์หมอบรัดเลพิมพ์ครั้งแรกในรัชกาลที่ 5 เมื่อ พ.ศ. 2419 เป็นสมุดสองเล่ม'"
งานดัดแปลง
ห้องสิน มีอิทธิพลต่อวัฒนธรรมจีนและญี่ปุ่นมาก ทั้งได้รับการดัดแปลงเป็นสื่ออื่นอีกหลายรูปแบบ ทั้งละครโทรทัศน์ มังงะ และวีดิโอเกม สื่อที่มีชื่อเสียง เช่น
จิมมี เบรดาห์ล
จิมมี เบรดาห์ล (Jimmi Bredahl)นักมวยสากลชาวเดนมาร์ก เกิดเมื่อ 26 สิงหาคม พ.ศ. 2510 สถิติการชก 29 ครั้ง ชนะ 26 (น็อค 7) แพ้ 3 เป็นพี่ชายของจอห์นนี เบรดาห์ลที่เป็นแชมป์โลกรุ่นแบนตั้มเวทของสมาคมมวยโลก
ควากกา
ม้าลายควากกา (Quagga; ) เป็นชนิดย่อยของม้าลายธรรมดา  (E. quagga) ชนิดหนึ่ง แต่เดิม เคยถูกเข้าใจว่าเป็น ชนิดแยกของม้าลาย มีลวดลายและลักษณะที่จำแนกได้เด่นชัดที่สุดในบรรดาม้าลายทั้งหมด เพราะมีลายเฉพาะบริเวณส่วนหัวไล่ลงมาถึงต้นคอเท่านั้น จากนั้นจะจางลงจนเกือบขาวที่บริเวณขา และขนตามลำตัวเป็นสีน้ำตาลอมแดง มีความยาวประมาณ 257 ซม. (8 ฟุต 5 นิ้ว) ความสูง 125–135 ซม. (4 ฟุต 1 นิ้ว - 4 ฟุต 5 นิ้ว) ในอดีตม้าลายควากกา อาศัยอยู่ในทุ่งหญ้ากึ่งแห้งแล้งร่วมกับสัตว์อื่น ๆ ในแอฟริกาใต้ ม้าลายควากกาอยู่รวมเป็นฝูงละ 30- 50 ตัว มีนิสัยเชื่องกว่าม้าลายธรรมดาและสามารถฝึกใช้งานได้ โดยชาวไร่บางคนเลี้ยงมันไว้เฝ้าไร่และช่วยเฝ้าฝูงปศุสัตว์ เนื่องจากควากกามีนิสัยหวงถิ่นคล้ายหมา เมื่อชาวเนเธอร์แลนด์เข้ามาตั้งรกรากในแอฟริกาใต้ และได้ล่าสัตว์ชนิดต่าง ๆ เป็นจำนวนมาก ม้าลายควากกามีขนสวยงาม และอ่อนนุ่มกว่าม้าลายชนิดอื่น ๆ จึงกลายเป็นเป้าหมายของนักล่า ม้าลายควากกาถูกฆ่าเป็นจำนวนมาก เพื่อนำเนื้อมาเป็นอาหาร และใช้หนังเพื่อทำกระเป๋า ม้าลายควากกาตัวสุดท้ายในป่า ถูกยิงตายในปี ค.ศ. 1878 ส่วนม้าลายควากกาตัวสุดท้ายของโลก ตายที่สวนสัตว์อัมสเตอร์ดัม ประเทศเนเธอร์แลนด์ เมื่อวันที่ 12 สิงหาคม ค.ศ. 1883 หลังจากม้าลายควากกาสูญพันธุ์ไปได้ร้อยกว่าปี ได้มีการทดลองสกัดดีเอ็นเอ จากหนังของมัน ในปี ค.ศ. 1984 และทำได้สำเร็จ โดยเป็นสัตว์สูญพันธุ์ชนิดแรกที่นักวิทยาศาสตร์สกัด ดีเอ็นเอได้
และการศึกษาจากดีเอ็นเอนี้เอง ที่ทำให้พบว่าควากกาเป็นชนิดย่อยของม้าลายธรรมดา จึงมีการเริ่มโครงการควากกา (Project Quagga) เพื่อเพาะพันธุ์พวกมันขึ้นมาอีกครั้ง โดยการนำม้าลายธรรมดาชนิดย่อยต่างๆ มาผสมกันและคัดพวกลูกม้าที่มีลายน้อย นำมาผสมกันต่อไปเป็นทอด จนกว่าได้ลูกม้าลายที่ลักษณะใกล้เคียงควากกา ปัจจุบัน โครงการดังกล่าว สามารถเพาะพันธุ์ม้าลายที่มีลักษณะคล้ายควากกาได้เกือบสองร้อยตัว และเริ่มนำพวกมันปล่อยสู่ธรรมชาติในเขตสงวนหลายแห่งของแอฟริกาใต้ ซึ่งนี่อาจเป็นอีกความหวังหนึ่ง ที่จะนำสัตว์ที่สูญพันธุ์ให้กลับคืนมาอีกครั้ง
หลิว
หลิว เป็นไม้ต้นผลัดใบในวงศ์สนุ่น (Salicaceae) สูง 10-20 เมตร มีกิ่งยาวและห้อยลง กิ่งอ่อนมีขนเล็กน้อย ใบรูปหอกยาว 9-16 เซนติเมตร กว้าง 5-15 มิลลิเมตร ปลายยาวแหลม ขอบใบหยักแบบฟันเลื่อยถี่ ๆ หลังใบสีเขียว ท้องใบสีขาว ก้านใบยาว 6-12 มิลลิเมตร ดอกเดี่ยวเป็นดอกแยกเพศ ดอกตัวผู้และดอกตัวเมียอยู่คนละต้น ดอกตัวผู้ยาว 1.5-2 เซนติเมตร ดอกตัวเมียอาจยาวถึง 5 เซนติเมตร
ดอกและยอดอ่อนต้นหลิวมีสรรพคุณลดไข้ แก้ปวด กิ่งต้นหลิวแก้โรคปวดตามข้อ เป็นยาขับปัสสาวะ ขับนิ่ว ขับลม แก้ตับอักเสบ แก้ฝี แก้ไฟลามทุ่ง
ภาษาตำปวน
ภาษาตำปวน (Tampuan) หรือภาษาปรูน มีผู้พูดทั้งสิ้น 25,000 คน (พ.ศ. 2541) ทางชายแดนด้านตะวันออกเฉียงเหนือของประเทศกัมพูชา ทางใต้ของเบรา ทางตะวันตกของจาราย และทางตอนกลางของจังหวัดรัตนคีรี รู้ภาษาลาวหรือภาษาเขมรเป็นบางคน จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก
เปรมชัย กรรณสูต
เปรมชัย กรรณสูต (เกิด 9 มีนาคม พ.ศ. 2498) ประธานบริหารและกรรมการผู้จัดการบริษัท อิตาเลียนไทย ดีเวล๊อปเมนต์ จำกัด (มหาชน) และกรรมการตลาดหลักทรัพย์แห่งประเทศไทย
ประวัติ
เปรมชัย เกิดเมื่อวันที่ 9 มีนาคม พ.ศ. 2498 เป็นบุตรชายคนสุดท้องจากจำนวนพี่น้อง 5 คน (เอกชัย, พิไลจิตร, นิจพร, อรเอม และเปรมชัย) ของ นพ.ชัยยุทธ กรรณสูต บุตรนายเทียนเต็ก และนางริ้ว กรรณสูต และ พญ.ม.ร.ว.พรรณจิตร กรรณสูต (ราชสกุลเดิม วรวรรณ) ธิดาในหม่อมเจ้าวัลภากร วรวรรณ และหม่อมชั้น วรวรรณ ณ อยุธยา สำเร็จการศึกษาระดับประถมศึกษา และมัธยมศึกษาจากโรงเรียนจิตรลดา โดยเป็นพระสหายร่วมรุ่นในสมเด็จพระเทพรัตนราชสุดาฯ สยามบรมราชกุมารี จากนั้นได้ไปศึกษาต่อที่สหรัฐอเมริกา สำเร็จการศึกษาระดับปริญญาตรีด้านวิศวกรรมเหมืองแร่ (Mining Engineering) จาก Colorado School of Mines รัฐโคโลราโด และระดับปริญญาโทด้านบริหารธุรกิจ (MBA) จาก University of Southern California รัฐแคลิฟอร์เนีย ด้านการทำงาน นพ.ชัยยุทธ กรรณสูต ได้ก่อตั้งบริษัท อิตาเลียนไทย ดีเวล๊อปเมนต์ จำกัด (มหาชน) ร่วมกับจิออร์จิโอ เจียรี เมื่อ พ.ศ. 2501 ภายหลังการเสียชีวิตของแบร์ลิงเจียรีในปี พ.ศ. 2518 หุ้นทั้งหมดก็ตกเป็นของครอบครัวกรรณสูต เปรมชัยเริ่มเข้ามาทำงานในบริษัทอิตาเลียนไทยเมื่อปี พ.ศ. 2522 แต่เดิมเอกชัย ลูกชายคนโตต้องสืบทอดตำแหน่งต่อ แต่เกิดอุบัติเหตุทางรถยนต์ในวัย 32 ปี เมื่อปี พ.ศ. 2522 จึงทำให้ตำแหน่งถูกตกไปที่เปรมชัย เปรมชัยขึ้นทะเบียนตลาดหลักทรัพย์เมื่อปี พ.ศ. 2537 โดยปัจจุบันเขาถือหุ้นสูงสุดที่ 14.88% หรือจำนวน 785,494,426 หุ้น
เปรมชัย ยังเป็นลูกพี่ลูกน้องกับ พล.อ.อ.หม่อมหลวงชนากร วรวรรณ อดีตเจ้ากรมสื่อสารอิเล็กทรอนิกส์ทหารอากาศ ด้านชีวิตครอบครัวสมรสกับนางคณิตา กรรณสูต มีบุตร-ธิดา 3 คน ได้แก่ นายปีติ, นางสาวปราชญา และนายธรณิศ กรรณสูต
คดีความ
เมื่อวันที่ 4 กุมภาพันธ์ พ.ศ. 2561 เปรมชัยและคณะรวม 4 คน ถูกพบว่ามาตั้งค่ายพักในบริเวณจุดห้ามตั้งในเขตรักษาพันธุ์สัตว์ป่าทุ่งใหญ่นเรศวร เมื่อเจ้าหน้าที่เข้าตรวจสอบก็พบปืน กระสุนปืน มีดปลายแหลม อุปกรณ์ทำครัว ซากไก่ฟ้าหลังเทา และเนื้อเก้งซึ่งแช่อยู่ในถังน้ำแข็ง จึงถูกควบคุมตัว วันต่อมามีการกลับเข้าค้นและบริเวณข้างเคียงจนพบหลักฐานเพิ่มเติมพร้อมซากเสือดำ เจ้าหน้าที่เขตรักษาพันธุ์สัตว์ป่าทุ่งใหญ่นเรศวรแจ้ง 8 ข้อหา และตำรวจแจ้งเพิ่มอีก 1 ข้อหาคดีอาวุธปืน โดยทนายของเปรมชัยได้ยื่นประกันหลักทรัพย์เป็นจำนวน 150,000 บาท ต่อคน เมื่อวันที่ 19 มีนาคม พ.ศ. 2562 ศาลพิพากษาจำคุกเปรมชัยเป็นเวลา 16 เดือน ใน 3 ข้อหา ได้แก่ ฐานเป็นผู้สนับสนุนให้ผู้อื่นล่าสัตว์ป่าในเขตรักษาพันธุ์สัตว์ป่า ร่วมกันมีซากสัตว์ป่าคุ้มครอง (ไก่ฟ้าหลังเทา) ไว้ในครอบครองโดยไม่ได้รับอนุญาต และพกพาอาวุธปืนในที่สาธารณะ
เครื่องราชอิสริยาภรณ์
เขาเคยได้รับและถูกเรียกคืนเครื่องราชอิสริยาภรณ์ชั้นต่าง ๆ ประกาศ ณ วันที่ 25 เมษายน พ.ศ. 2566 ดังนี้
จิมมี เบรดาห์ล
ประวัติ
เบรดาห์ลเริ่มชกมวยสากลอาชีพเมื่อ 17 มีนาคม พ.ศ. 2532 ชนะคะแนนเดส กาการิโน จากนั้นชกชนะรวดตลอดมา จน พ.ศ. 2535 จึงได้ครองแชมป์ยุโรปรุ่นซูเปอร์เฟเธอร์เวท และได้ครองแชมป์โลกรุ่นจูเนียร์ไลท์เวทขององค์กรมวยโลกในปีเดียวกันเมื่อเป็นฝ่ายชนะคะแนนแดเนียล ลอนดาส เบรดาห์ลป้องกันตำแหน่งไว้ได้ 1 ครั้ง ใน พ.ศ. 2536 จากนั้น ใน พ.ศ. 2537 เขาขึ้นชกป้องกันตำแหน่งกับออสการ์ เดอ ลา โฮยา ซึ่งเป็นนักมวยสากลสมัครเล่นทีมชาติสหรัฐที่ได้เหรียญทองในกีฬาโอลิมปิกมาก่อนที่จะหันมาชกมวยอาชีพ ปรากฏว่าเบรดาห์ลเป็นฝ่ายแพ้อาร์ทีดี​ เสียแชมป์ไป หลังจากนั้น เบรดาห์ลขึ้นชิงแชมป์ยุโรปอีกครั้งแต่ไม่สำเร็จ เขายังชกมวยต่อมาจน พ.ศ. 2539 หลังจากที่ชิงแชมป์โลกรุ่นซูเปอร์เฟเธอร์เวท องค์กรมวยนานาชาติไม่สำเร็จ แพ้น็อค ทรอย ดอร์ซีย์ ยก 8 เมื่อ 18 ตุลาคม พ.ศ. 2539 จึงแขวนนวมไปในที่สุด
การอธิษฐานในศาสนาคริสต์
การอธิษฐาน (ศัพท์โปรเตสแตนต์) หรือ การภาวนา (ศัพท์คาทอลิก) ในศาสนาคริสต์ (Christian prayer) หมายถึง ตั้งใจมุ่งผลอย่างใดอย่างหนึ่ง ตั้งจิตปรารถนา ตั้งจิตขอร้องต่อสิ่งที่ตนถือว่าศักดิ์สิทธิ์เพื่อผลอย่างใดอย่างหนึ่ง
เจนสัน บัตทัน
เจนสัน บัตทัน (Jenson Button) เกิดเมื่อวันที่ 19 มกราคม ค.ศ. 1980 เป็นนักแข่งรถสูตรหนึ่งชาวอังกฤษ ปัจจุบันเซ็นสัญญากับ โวดาโฟน แม็กลาเรน เมอร์เซเดส และได้ตำแหน่งแชมป์โลกรถสูตรหนึ่งในปี 2009 ประเภทคนขับ เขาเริ่มเข้าแข่งขันรถสูตรหนึ่งในฤดูกาลปี 2000 บัตตันชนะการแข่งขันกรังด์ปรีซ์ครั้งในแรกในฮังการี เมื่อวันที่ 6 สิงหาคม ค.ศ. 2006 หลังการแข่งขัน 113 ครั้ง
อ้างอิง
1980
โทโมะจังเป็นเด็กผู้หญิงนะ!
โทโมะจังเป็นเด็กผู้หญิงนะ! (トモちゃんは女の子！ (Tomo-chan wa Onnanoko!)) เป็นซีรีส์มังงะสี่ช่องญี่ปุ่น แต่งเรื่องและวาดภาพโดยฟูมิตะ ยานางิดะ เผยแพร่ทางบัญชีทวิตเตอร์ Twi4 และเว็บไซต์ไซเซ็นเซ็นตั้งแต่เดือนเมษายน พ.ศ. 2558 ถึงกรกฎาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 8 เล่ม ซีรีส์อนิเมะโทรทัศน์ดัดแปลงผลิตโดยสตูดิโอเลย์-ดิวซ์ ออกอากาศตั้งแต่เดือนมกราคมถึงมีนาคม พ.ศ. 2566
คลองโอ่งอ่าง
ต่อมาในเดือนตุลาคม พ.ศ. 2558 กรุงเทพมหานคร โดยมติของรัฐบาลได้ทำการรื้อถอนอาคารร้านค้าต่าง ๆ บริเวณริมคลองโอ่งอ่างที่ถูกบดบังทัศนียภาพมานานกว่า 40 ปี เพื่อทำการปรับภูมิทัศน์ให้เป็นถนนคนเดิน และกลายเป็นแหล่งท่องเที่ยวแห่งใหม่ของกรุงเทพฯ โดยสามารถเดินทางมาเที่ยวได้ด้วยการนั่งรถไฟฟ้ามหานคร สายสีน้ำเงิน ลงสถานีสามยอด
ประวัติ
ในรัชสมัยพระบาทสมเด็จพระพุทธยอดฟ้าจุฬาโลก เมื่อพระองค์โปรดเกล้าฯ ให้สร้างพระบรมมหาราชวัง และขยายอาณาเขตพระนครให้กว้างออกไปนั้น ต่อมาใน พ.ศ. 2326 ตรงกับปีเถาะ เบญจศก จุลศักราช 1144 พระองค์ได้ทรงพระกรุณาโปรดเกล้าฯ ให้ขุดคลองคูเมืองเดิม โดยเชื่อมแม่น้ำเจ้าพระยาตอนเหนือที่ตำบลบางลำพู ผ่านวัดบวรนิเวศวิหาร, วัดเทพธิดาราม วัดสระเกศราชวรมหาวิหาร, วังบูรพาภิรมย์ ไปออกแม่น้ำเจ้าพระยาตอนใต้ เหนือวัดสามปลื้มหรือวัดจักรวรรดิราชาวาส เป็นระยะทาง 85 เส้น 13 วา (ประมาณ 3.426 กิโลเมตร) กว้าง 10 วา (ประมาณ 20 เมตร) ลึก 5 ศอก (ประมาณ 2.5 เมตร) ในการครั้งนั้นได้สร้างกำแพงประตูเมือง ป้อมปราการ เลียบแนวคลองด้านใน ตลอดทั้งคลอง ประตูเมืองและป้อมปราการเว้นระยะห่างกันเป็นช่วง ๆ ถึง 9 ช่วง เป็นคลองคูเมืองชั้นนอก เมื่อขุดคลองแล้วพื้นที่เมืองจึงกลายเป็นเกาะมีน้ำล้อมรอบ คือ ด้านตะวันตกเป็นแม่น้ำเจ้าพระยา และด้านตะวันออกเป็นคลองรอบกรุง
คลองรอบกรุงนี้มีชื่อเรียกแตกต่างกันไปหลายชื่อ ส่วนที่เริ่มตั้งแต่แม่น้ำเจ้าพระยาตรงวัดสังเวชวิทยารามจนถึงสะพานผ่านฟ้าลีลาศตรงช่วงปากคลองมหานาคนิยมเรียกว่า "คลองบางลำพู" เมื่อผ่านสะพานหันเรียก "คลองสะพานหัน" เมื่อผ่านวัดเชิงเลนเรียก "คลองวัดเชิงเลน" และช่วงสุดท้ายก่อนบรรจบแม่น้ำเจ้าพระยาเรียก "คลองโอ่งอ่าง" เพราะเคยเป็นแหล่งค้าขายเครื่องดินเผาของชาวมอญและชาวจีน การที่เรียกชื่อแตกต่างกันมีมาตั้งแต่สมัยไหนนั้นไม่สามารถค้นหลักฐานได้ จากหนังสือเก่าซึ่งพิมพ์ในสมัยรัชกาลที่ 5 ก็มีการเรียกชื่อคลองโอ่งอ่างกับคลองบางลำพูแล้ว เนื่องในโอกาสสมโภชกรุงรัตนโกสินทร์ พ.ศ. 2525 คณะรัฐมนตรีมีมติเมื่อวันที่ 7 ธันวาคม พ.ศ. 2525 ให้เรียกชื่อคลองนี้ให้ถูกต้องว่า "คลองรอบกรุง" ตลอดทั้งสาย
thumb|280px|สภาพคลองโอ่งอ่างหลังปรับปรุง ใน พ.ศ. 2526 กรุงเทพมหานครได้เปิดสัมปทานเปิดพื้นที่ให้เช่า บนคลองโอ่งอ่าง เพื่อย้ายผู้ค้าจากคลองถมเดิมมาที่คลองโอ่งอ่างนี้แทน จนกลายเป็นย่านสะพานเหล็กทับคลอง เป็นแหล่งขายเกม และอุปกรณ์อิเล็กทรอนิกส์ ต่อมาในเดือนตุลาคม พ.ศ. 2558 กรุงเทพมหานคร โดยมติของรัฐบาลได้ทำการรื้อถอนอาคารร้านค้าต่าง ๆ บริเวณริมคลองโอ่งอ่างที่ถูกบดบังทัศนียภาพมานานกว่า 40 ปี เพื่อทำการปรับภูมิทัศน์ให้เป็นถนนคนเดินที่ร่มรื่นรวมถึงมีร้านค้า และมีความสวยงามทางศิลปะเพื่อให้เป็นแหล่งท่องเที่ยวเชิงประวัติศาสตร์และวัฒนธรรมคล้ายกับคลองช็องกเยช็อน ในประเทศเกาหลีใต้ ปัจจุบันทางเดินริมคลองสามารถมองเห็นสะพานข้ามคลองที่เรียงกัน 5 สะพาน คือ สะพานดำรงสถิต (สะพานเหล็ก), สะพานภาณุพันธ์, สะพานหัน, สะพานบพิตรพิมุข และสะพานโอสถานนท์ บริเวณเชิงสะพานพระปกเกล้า อันเป็นเส้นแบ่งเขตระหว่างเขตพระนครกับเขตสัมพันธวงศ์ รวมถึงการปรับปรุงสภาพน้ำในคลองและบูรณะสะพานที่ข้ามคลองโอ่งอ่างทั้ง 5 ด้วย
รัฐประหารปีคเยยู
รัฐประหารปีคเยยู (계유정난) เป็นการรัฐประหารที่เกิดขึ้นเมื่อวันที่ 10 พฤศจิกายน ค.ศ. 1453 (วันที่ 10 เดือน 10) ซึ่งนำโดย เจ้าชายซูยาง พระราชโอรสองค์รองของ พระเจ้าเซจงมหาราช กษัตริย์องค์ที่ 4 แห่ง ราชวงศ์โชซ็อน ที่ได้นำทหารส่วนพระองค์บุกเข้าไปยัง พระราชวังคย็องบก พร้อมกับสังหาร ฮวังโบ อิน และ คิม จง-ซอ สองผู้สำเร็จราชการใน พระเจ้าทันจง กษัตริย์องค์ที่ 6 ผู้เป็นพระนัดดาของ เจ้าชายซูยาง ที่พระองค์มองว่ามีอำนาจเหนือพระเจ้าทันจงทำให้พระเจ้าทันจงกลายเป็นเพียงหุ่นเชิดของทั้งคู่
สรุป
หลังจากเหตุการณ์สงบลงเจ้าชายซูยางได้บังคับให้พระเจ้าทันจงแต่งตั้งพระองค์ขึ้นเป็นอัครมหาเสนาบดีพร้อมกับเนรเทศ องค์ชายอันพย็อง ไปเกาะเชจูและได้มีการปูนบำเหน็จเหล่าขุนนางที่สนับสนุนเจ้าชายซูยางที่มีส่วนร่วมในเหตุการณ์ครั้งนี้ก่อนที่เจ้าชายซูยางจะบีบพระเจ้าทันจงสละราชบัลลังก์ให้กับพระองค์และได้ขึ้นสืบราชบัลลังก์เป็น พระเจ้าเซโจ ในอีก 2 ปีต่อมา
ภาษาบูโล สเตียง
ภาษาบูโล สเตียง (Bulo Stieng) หรือภาษาซาเดียง  ภาษาบูดีบ ภาษารางะห์ ภาษาสเตียงบน ภาษาสเตียงเหนือ มีผู้พูดทั้งหมด 6,059 คน พบในประเทศเวียดนาม บริเวณจังหวัดบิญพวก จังหวัดลำซอง และตายนิญ เป็นชนกลุ่มน้อยที่นับถือศาสนาคริสต์และความเชื่อดั้งเดิม ในกัมพูชาพบที่จังหวัดกระตียทางตะวันออกและจังหวัดมณฑลคีรีทางใต้ พูดภาษามนองหรือภาษาเขมรได้ด้วย จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก
โรงเรียนนวมินทราชูทิศ พายัพ
โรงเรียนนวมินทราชูทิศ พายัพ (ชื่ออังกฤษ: Navamindarajudis Phayap School) (ตัวย่อไทย: น.ม.พ.) (ตัวย่ออังกฤษ: N.M.P.) เป็นโรงเรียนลำดับที่ 5 ในกลุ่มโรงเรียนนวมินทราชูทิศ 5 ภูมิภาค ตั้งอยู่พื้นที่ภาคเหนือในจังหวัดเชียงใหม่ เปิดสอนตั้งแต่ระดับมัธยมศึกษาปีที่ 1 - 6
ปัจจุบันเปิดทำการเรียนการสอนในระดับชั้นมัธยมตอนต้นมีแผนการเรียน เตรียมวิทยาศาสตร์ - คณิตศาสตร์, Mini English Program (MEP), ห้องเรียนเน้นทักษะภาษาที่ 3 ภาษาจีน - ภาษาญี่ปุ่น - ภาษาฝรั่งเศส, ห้องเรียนปกติ
และในระดับชั้นมัธยมศึกษาตอนปลายมีแผนการเรียน วิทยาศาสตร์ - คณิตศาสตร์ เน้นดิจิทัล (SIS), วิทยาศาสตร์ - คณิตศาสตร์ เน้นคณิตศาสตร์ (SIM), วิทยาศาสตร์ - คณิตศาสตร์ เน้นภาษาอังกฤษ (SIE), วิทยาศาสตร์ - คณิตศาสตร์ ปกติ, คณิตศาสตร์ - ภาษาอังกฤษ เน้นนิติศาสตร์และรัฐศาสตร์ (SILP), ภาษาอังกฤษ - ภาษาจีน, ภาษาอังกฤษ - ญี่ปุ่น, ภาษาอังกฤษ - ฝรั่งเศส, ภาษาอังกฤษ - กีฬา
นวมินท์นามอันเป็นที่รัก
โรงเรียนนวมินทราชูทิศ พายัพ จัดตั้งขึ้นเนื่องในวโรกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษาครบ 5 รอบ 60 พรรษา ในปี พ.ศ. 2530 โดยกรมสามัญศึกษากระทรวงศึกษาธิการ ได้น้อมรำลึกในพระมหากรุณาธิคุณที่พระองค์ทรงเถลิงถวัลยราชสมบัติ ทรงประกอบพระราชกรณียกิจด้วยความวิริยะอุตสาหะ ทรงเปี่ยมด้วยพระเมตตาและทรงบำบัดทุกข์ บำรุงสุขเพื่อพัฒนาประเทศไทยในทุกด้าน โดยมิได้ทรงเห็นแก่ความเหน็ดเหนื่อยแต่ประการใดด้วยพระมหากรุณาธิคุณล้นเกล้าล้นกระหม่อม และเพื่อเป็นการเฉลิมพระเกียรติและถวายเป็นถาวรวัตถุ กรมสามัญศึกษากระทรวงศึกษาธิการได้จัดตั้งโรงเรียนนวมินทราชูทิศขึ้นในทุกภาคของประเทศไทย ได้แก่
กลุ่มโรงเรียนนวมินทราชูทิศจึงมีสัญลักษณ์โรงเรียนซึ่งได้รับพระราชทาน เป็น "พระมหาพิชัยมงกุฎรองรับด้วยชื่อโรงเรียน" โดยมีปรัชญาว่า "ความรู้คู่คุณธรรม" และคำขวัญที่ว่า "รักษ์ศักดิ์ศรี มีคุณธรรม นำวิชาการ สืบสานงานพระราชดำริ" นอกจากนั้นแล้วยังเป็นที่ทราบกันดีในเหล่านักเรียน ศิษย์เก่า และบุคลากรถึงชื่อโรงเรียนว่า "นวมินท์ นามอันเป็นที่รัก" อีกด้วย
ประวัติ
โรงเรียนนวมินทราชูทิศ พายัพ จัดตั้งขึ้นเมื่อวันที่ 1 สิงหาคม พ.ศ. 2529 โดยมีนายสมชาย นพเจริญกุล ผู้อำนวยการโรงเรียนยุพราชวิทยาลัยและผู้ตรวจราชการกรมสามัญศึกษา เขตการศึกษา 8 เป็นหัวหน้าคณะกรรมการกลุ่มโรงเรียนมัธยมศึกษาจังหวัดเชียงใหม่รับนโยบายจากกรมสามัญศึกษา ดร.เอกวิทย์ ณ ถลาง เป็นผู้ประสานงานการจัดตั้งโรงเรียนกับจังหวัดเชียงใหม่ เมื่อแรกตั้งโรงเรียนนั้นได้อาศัยสถานที่ของโรงเรียนวัฒโนทัยพายัพ และ วิทยาลัยพลศึกษาจังหวัดเชียงใหม่เป็นสถานที่เรียนของนักเรียน
นางดาวเรือง รัตนิน ผู้อำนวยการโรงเรียนวัฒโนทัยพายัพ รักษาการในตำแหน่งอาจารย์ใหญ่โรงเรียนนวมินทราชูทิศ พายัพ ในปี พ.ศ. 2529 กรมสามัญศึกษาได้รับความอนุเคราะห์จากกองทัพบกอนุมัติให้ใช้ที่ราชพัสดุในความครอบครองของกองทัพบก บริเวณถนนเชียงใหม่-ฝาง ระหว่างกิโลเมตรที่ 15 ตำบลดอนแก้ว อำเภอแม่ริม จังหวัดเชียงใหม่ มีเนื้อที่ 170 ไร่ ในปี พ.ศ. 2529 กระทรวงศึกษาธิการ ได้จัดสรรงบประมาณ ก่อสร้างอาคารเรียนแบบพิเศษพร้อมครุภัณฑ์หลังแรก นอกจากนี้โรงเรียนยังได้รับการสนับสนุนจากกองทัพภาคที่ 3 กรมพัฒนาที่ดิน สำนักงานพัฒนาที่ดิน เขต 6 (โครงการหลวง) กรป.กลาง หน่วยพัฒนาเคลื่อนที่ 32 ขนส่งจังหวัดเชียงใหม่ โรงเรียนยุพราชวิทยาลัยและโรงเรียนวัฒโนทัยพายัพ และผู้ปกครองนักเรียน
สำหรับตัวอาคารของโรงเรียนจะเป็นสถาปัตยกรรมผสมผสานระหว่างท้องถิ่นสมัยใหม่ซึ่งเป็นนโยบายรวมกันอยู่ว่าโรงเรียนนวมินทราชูทิศในแต่ละแห่งมีเอกลักษณ์การก่อสร้างไม่เหมือนกันเป็นการบ่งบอกถึงท้องถิ่นนั้นๆ ดังนั้นอาคารเรียนของแต่ละโรงเรียนจะเป็นตัวอาคารเชื่อมติดกันตามทฤษฎีใหม่ที่ว่า การแยกอาคารจะทำให้ไม่บรรลุตามวัตถุประสงค์ของการเรียนการสอนแต่จะเป็นอาคารสองชั้นสีขาว ประดับด้วยกาแลซึ่งเป็นสัญลักษณ์ของชาวล้านนา นอกจากนั้นผนังห้องเรียนทุกห้องทำด้วยศิลาแลง นับเป็นสถาปัตยกรรมที่กลมกลืนกับแมกไม้และขุนเขาที่อยู่เบื้องหลังอาคารเรียน
ในครั้งที่ประเทศไทยได้รับเกียรติให้เป็นเจ้าภาพกีฬาซีเกมส์ 1995 ณ สนามกีฬาสมโภชเชียงใหม่ 700 ปี จังหวัดเชียงใหม่ โดยโรงเรียนนวมินทราชูทิศ พายัพ ได้มีส่วนร่วมมากมาย อาทิเช่น จัดขบวนแห่ตุง จัดขบวนฟ้อนพื้นเมือง รวมไปถึงการแสดงตีกลองสบัดชัยในพิธีเปิดการแข่งขัน
ปัจจุบันเปิดทำการเรียนการสอนในระดับชั้นมัธยมตอนต้นแบบทั่วไป และในระดับชั้นมัธยมศึกษาตอนผลายในแผนการเรียน วิทย์-คณิต, อังกฤษ-คณิต, อังกฤษ-ฝรั่งเศส, อังกฤษ-เยอรมัน, อังกฤษ-ญี่ปุ่น และอังกฤษ-จีน
สถานที่ตั้ง
โรงเรียนนวมินทราชูทิศ พายัพ ตั้งอยู่เลขที่ 186 หมู่ 8 ถนนเชียงใหม่-ฝาง ตำบลดอนแก้ว อำเภอแม่ริม จังหวัดเชียงใหม่ 50180 บนเนื้อที่ประมาณ 101 ไร่ 1 งาน 91 ตารางวา อยู่ห่างจากศาลากลางจังหวัดเชียงใหม่ประมาณ 500 เมตร ห่างจากตัวเมืองเชียงใหม่ประมาณ 10 กิโลเมตร หากเดินทางลัดเลาะตามถนนริมคลองชลประทานมุ่งหน้าไปทางทิศเหนือ เข้าเขตตำบลดอนแก้ว อำเภอแม่ริม จะพบอาคารแบบพิเศษทรงล้านนา ซึ่งเป็นอาคารเรียนของ “โรงเรียนนวมินทราชูทิศ พายัพ จังหวัดเชียงใหม่” ที่ตั้งอยู่ท่ามกลางไม้ยืนต้น ไม้ประดับ และโอบล้อมด้วยเทือกเขาถนนธงชัย
ภูมิประเทศโดยทั่วไปของโรงเรียนจะตั้งอยู่บนเนินเขา ซึ่งลักษณะดังกล่าวมีผลต่อการสร้างอาคารเรียน
ด้านหน้าอาคารเรียน จะเป็นสนามฟุตซอลและสนามบาสเกตบอล และมีเสาธง ซึ่งจะใช้สนามแห่งนี้ เป็นที่เข้าแถวเคารพธงชาติและทำกิจกรรมต่าง ๆ อีกด้วยนอกจากนั้นในบริเวณโรงเรียนยังมีอ่างเก็บน้ำขนาดใหญ่ พื้นที่ประมาณ 17 ไร่ เป็นอ่างเก็บน้ำเดิมที่มีน้ำขังตลอดปีเป็นประโยชน์ต่อโรงเรียนในด้านการเกษตรกรรม และด้านอุปโภคเป็นอย่างมาก โดยรอบสระนี้จะมีการปลูกไม้ยืนต้น ไม้ดอกที่มีสีสันสวยงาม เช่น เฟื่องฟ้า ทองกวาว ราชพฤกษ์ เป็นต้น โรงเรียนจึงมีนโยบายที่จะอนุรักษ์สภาพธรรมชาติเดิมไว้ให้มากที่สุด
คณะสีของโรงเรียน
โรงเรียนมีการแบ่งนักเรียนเพื่อทำกิจกรรมต่าง ๆ เช่น การแข่งขันกีฬาสี ทำกิจกรรมของโรงเรียนในโอกาสต่าง ๆ โดยเรียกว่า "คณะสี" แบ่งเป็น 5 คณะ (สังเกตได้จากสีของตราสัญลักษณ์โรงเรียนที่ปักอยู่บนเสื้อของนักเรียน โดยในอดีตมีการแบ่งตามห้องเรียน แบบสุ่ม หรือเลขประจำตัวนักเรียน แล้วแต่กรณี) ซึ่งได้มีการอัญเชิญนามวังและพระตำหนักในรัชกาลที่ 9 ตามภูมิภาคต่าง ๆ มาเป็นชื่อคณะสี ดังนี้ ทั้งนี้ ประธานคณะสีจะมาจากนักเรียนชั้นมัธยมศึกษาปีที่ 5 ซึ่งถูกคัดเลือกโดยสมาชิกทุกคนในคณะสี เพื่อดำรงตำแหน่งประธานคณะสีและเป็นผู้ถือธงประจำคณะ มีระยะเวลาในการดำรงตำแหน่งเพียง 1 วาระ คือ 1 ปีการศึกษาเช่นเดียวกันกับคณะกรรมการนักเรียนในปีการศึกษานั้น ๆ
เทนตะคูไลต์
เทนตะคูไลต์ คือ ซากดึกดำบรรพ์ ในยุคดีโวเนียน, มีอายุระหว่าง 360-410 ล้านปีมาแล้ว เทนตะคูไลต์ยังไม่มีการจำแนกทางอนุกรมวิธานอย่างเป็นทางการแต่บางคนก็จัดให้อยู่ในกลุ่มของผีเสื้อทะเล (pteropod) ซึ่งเป็นหอยกาบเดี่ยวขนาดเล็ก (ลำตัวยาวน้อยกว่า 1 ซม.) อาศัยอยู่บริเวณผิวทะเล จัดอยู่ในชั้นย่อยโอพิสโธบรานเชีย ไฟลั่มมอลลัสก้า เทนตะคูไลต์มีเปลือกรูปกรวยด้วยขนาดระหว่าง 5 ถึง 20 มม.
แฮปปีเออร์แดนเอฟเวอร์
แฮปปีเออร์แดนเอฟเวอร์ (Happier Than Ever) เป็นสตูดิโออัลบั้มลำดับที่ 2 ของนักร้องชาวอเมริกัน บิลลี ไอลิช วางจำหน่ายโดยดาร์กรูมและอินเตอร์สโคปเรเคิดส์ เมื่อวันที่ 30 กรกฎาคม ค.ศ. 2021 ไอลิชร่วมเขียนอัลบั้มกับพี่ชายของเธอ ฟินเนียส โอคอนเนล ซึ่งเป็นผู้ร่วมงานบ่อย ๆ เป็นโปรดิวเซอร์และเล่นทุกเครื่องดนตรีในอัลบั้มด้วย ไอลิชได้อ้างถึงการสะท้อนตัวตนในช่วงการระบาดทั่วของโควิด-19 เป็นแรงบันดาลใจที่ยิ่งใหญ่สำหรับอัลบั้มนี้
โดยพื้นฐานแล้วเป็นแนวเพลงดาวน์เทมโปป็อป แฮปปีเออร์แดนเอฟเวอร์มีความเบาบาง ได้รับอิทธิพลจากแจ๊ส การเรียบเรียงแบบอิเล็กโทรป็อปที่กำหนดให้มีจังหวะที่ชวนขบคิด โดยมีความต่างจากดนตรีแทร็ป ในจังหวะนำของอัลบั้มเปิดตัวของไอลิช เวนวีออลฟอลอสลีป, แวร์ดูวีโก? (2019) แฮปปีเออร์แดนเอฟเวอร์ ได้รับอิทธิพลอย่างมากจากการมีชื่อเสียงของไอลิช และการมีข้อเสียที่มาพร้อมกับมัน เมื่อเปิดตัวอัลบั้มนี้ได้รับเสียงชื่นชมจากนักวิจารณ์เพลง ซึ่งชื่นชมด้านสำนวน การผลิตที่จำกัด และเนื้อเพลงที่เฉียบแหลม ในงานประกาศผลรางวัลแกรมมีประจำปี ครั้งที่ 64 อัลบั้มและเพลงไตเติลได้รับการเสนอชื่อเข้าชิงทั้งหมด 7 รายการ ได้แก่อัลบั้มแห่งปี อัลบั้มเพลงป็อปยอดเยี่ยม เพลงแห่งปี และบันทึกเสียงแห่งปี
เจ็ดซิงเกิลได้เปิดตัวเพื่อโปรโมตอัลบั้ม: "My Future" "Therefore I Am" "Your Power" "Lost Cause" "NDA" เพลงไตเติล และ "Male Fantasy"; สามอันดับแรกติดอันดับท็อป 10 ของบิลบอร์ดฮอต 100 ในสหรัฐ "Therefore I Am" เป็นเพลงที่มีชาร์ตสูงสุดจากอัลบั้ม โดยขึ้นสูงสุดที่อันดับ 2 ตามมาด้วย "My Future" ที่อันดับ 6 และ "Your Power" ที่อันดับ 10 แฮปปีเออร์แดนเอฟเวอร์เปิดตัวบนชาร์ตบิลบอร์ด 200 เป็นเพลงที่สองของไอลิช อัลบั้มครองอันดับหนึ่งในสหรัฐอเมริกา และติดอันดับชาร์ตอัลบั้มในอีก 27 ประเทศ ไอลิชได้แสดงเพลงของอัลบั้มในภาพยนตร์คอนเสิร์ตดิสนีย์+ เรื่อง แฮปปีเออร์แดนเอฟเวอร์: อะเลิฟเลตเตอร์ทูลอสแอนเจลิส ซึ่งออกฉายเมื่อวันที่ 3 กันยายน ค.ศ. 2021 เพื่อโปรโมตอัลบั้มเพิ่มเติม ไอลิชเริ่มทัวร์คอนเสิร์ตครั้งที่ 6 ของเธอในชื่อแฮปปีเออร์แดนเอฟเวอร์เดอะเวิลด์ทัวร์ ซึ่งเริ่มในวันที่ 3 กุมภาพันธ์ ค.ศ. 2022
ฟุตบอลหญิงทีมชาตินอร์เวย์
ฟุตบอลหญิงทีมชาตินอร์เวย์ (Norges kvinnelandslag i fotball) เป็นทีมตัวแทนการแข่งขันฟุตบอลหญิงระหว่างประเทศของประเทศนอร์เวย์ ทีมนี้ได้รับการควบคุมโดยสมาพันธ์ฟุตบอลนอร์เวย์ และเป็นอดีตทีมแชมป์โลก, ยุโรป รวมถึงโอลิมปิก ทีมนี้จึงเป็นหนึ่งในทีมชาติที่ประสบความสำเร็จสูงสุด แต่ก็ประสบความสำเร็จน้อยลงตั้งแต่สมัยฟุตบอลโลกหญิง 2011
ประวัติ
ฟุตบอลหญิงทีมชาตินอร์เวย์ได้สำแดงตนครั้งแรกในการแข่งขันฟุตบอลหญิงทีมชาตินอร์ดิก 1978 ซึ่งถือเป็นทีมแรก ๆ ของยุโรปตะวันตก แต่เป็นทีมท้าย ๆ ของกลุ่มนอร์ดิก โดยสามารถเป็นฝ่ายชนะทีมชาติไอซ์แลนด์ และมีการวางรากฐานเล็ก ๆ น้อย ๆ สำหรับทีมสโมสรและระบบชุด ซึ่งทีมชาตินอร์เวย์มีความสูสีอย่างมากเมื่อเทียบกับทีมชาติสวีเดนและทีมชาติเดนมาร์ก โดยในช่วงต้นของประวัติศาสตร์ทีมนี้ได้แพ้ต่อประเทศเพื่อนบ้าน แต่แล้วในที่สุดทีมนี้ก็ได้เป็นฝ่ายชนะต่อทีมชาติไอร์แลนด์เหนือได้เป็นครั้งแรก
แสนยานุภาพ
ในที่สุด ทีมชาตินอร์เวย์ก็สามารถพัฒนาผลงาน จนเป็นหนึ่งในทีมที่มีความแข็งแกร่งขึ้นกว่าหลายทีมในยุโรป จะด้อยกว่าก็แต่เพียงกลุ่มนอร์ดิก ทีมนี้สามารถเป็นฝ่ายชนะทีมชาติอังกฤษ, ฝรั่งเศส และสวิตเซอร์แลนด์ ในการคัดเลือกฟุตบอลหญิงชิงแชมป์แห่งชาติยุโรปครั้งแรก ทีมชาตินอร์เวย์ได้พบกับทีมชาติสวีเดน, ฟินแลนด์ และไอซ์แลนด์ ซึ่งทีมชาตินอร์เวย์ได้เป็นฝ่ายแพ้ต่อทีมชาติสวีเดนทั้งสองแมตช์ แต่ก็มีชัยเหนือประเทศฟินแลนด์ทั้งสองแมตช์ และมีผลงานที่น่าแปลกใจเล็กน้อยเมื่อครั้งที่เสมอกับทีมชาติไอซ์แลนด์ในประเทศของตน ทีมชาตินอร์เวย์ได้อันดับสองของกลุ่มในรอบคัดเลือกจากการคัดเลือกทีมที่ดีที่สุดเพียงทีมเดียว ซึ่งในภายหลังทีมชาติสวีเดนได้เป็นทีมชนะเลิศการแข่งขันของปีดังกล่าว
ประเทศอินโดนีเซียในซีเกมส์ 2009
หลังจบสิ้นการแข่งขัน นักกีฬาอินโดนีเซียได้รับเหรียญทอง 43 เหรียญ เหรียญเงิน 53 เหรียญ และเหรียญทองแดง 74 เหรียญ รวม 170เหรียญ ได้เหรียญทองเป็นอันดับ 3 ของครั้งนี้
เรกี พาลาบรีกา
เรกี พาลาบรีกา (Regie Palabrica) นักมวยสากลชาวฟิลิปปินส์ เกิดเมื่อ 4 พฤษภาคม พ.ศ. 2517 สถิติการชก 28 ครั้ง ชนะ 16 (น็อค 5) เสมอ 1 แพ้ 11
ประวัติ
พาราบรีกาขึ้นชกมวยสากลครั้งแรกเมื่อ 8 มกราคม พ.ศ. 2538 ชนะน็อค ดาร์วิน กันตน ยก 2 จากนั้น ขึ้นชกชนะเป็นส่วนใหญ่ จนได้ชิงแชมป์โลกรุ่นไลท์ฟลายเวท WBU เมื่อ 31 กรกฎาคม พ.ศ. 2539 แพ้น็อค หนึ่งเดียว ศักดิ์จารุพร ยก 7 จากนั้นมาชกแพ้คะแนน ยอดดอย สิงห์วังชา พาลาบรีกายังขึ้นชกมวยอย่างต่อเนื่องมาตลอด รวมทั้งเคยไปชกที่เกาหลีใต้และแอฟริกาใต้ด้วย พาลาบรีกาได้ชิงแชมป์อีกครั้งเมื่อ 12 มิถุนายน พ.ศ. 2541 โดยขึ้นชิงแชมป์ PABA รุ่นมินิมัมเวท แพ้คะแนน สงคราม ป.เปาอินทร์ จากนั้น ไปชิงแชมป์ OPBF รุ่นไลท์ฟลายเวทที่เกาหลีใต้เมื่อ 27 สิงหาคม พ.ศ. 2541 แพ้น็อค ชอย โยซัม ยก 2 จากนั้นก็แขวนนวมไป
พระวิสุทธิสมาจาร (ศรี พฺรหฺมโชติ)
พระวิสุทธิสมาจาร (เจ้าคุณศรี พฺรหฺมโชติ) อดีตเจ้าอาวาสวัดอ่างศิลา อดีตเจ้าคณะจังหวัดชลบุรี เกจิดังของอำเภอเมือง จังหวัดชลบุรี
ประวัติ
พระวิสุทธิสมาจาร หรือที่นิยมเรียกและเป็นที่รู้จักกันโดยทั่วไปว่า ท่านเจ้าคุณศรี วัดอ่างศิลา อดีตเจ้าคณะจังหวัดชลบุรี และเจ้าอาวาสวัดอ่างศิลา ท่านเป็นพระเถรานุเถระผู้ทรงคุณ ทั้งด้านพระเวทย์วิทยาคม การพัฒนา การปกครอง จึงเป็นที่เคารพศรัทธาของพุทธศาสนิกชนทุกหมู่เหล่าทั้งใกล้ไกลตลอดมา ท่านมีนามเดิมว่า " ศรี " นามสกุล " ยูถะสุนทร " ท่านเกิดเมื่อวันศุกร์ ขึ้น 11 ค่ำ เดือน 6 ปีมะแมวันที่ 28 เมษายน พ.ศ. 2414 เวลาย่ำรุ่ง พื้นเพเป็นชาวตำบลอ่างศิลา อำเภอเมือง จังหวัดชลบุรี โดยกำเนิด เป็นบุตรของ นายทอง และ นางเอี่ยง ยูถะสุนทร มีพี่น้องทั้งหมด 7 คน ท่านเป็นบุตรคนที่ 3
เมื่อเจริญวัยควรจะได้รับการศึกษา บิดามารดาได้นำไปฝาก พระครูสุวรรณาทร (เที่ยง จนฺทรํษี) ผู้เป็นหลวงลุงที่วัดอ่างศิลา ศึกษาทั้งอักขรสมัย มูลกัจจายณ์ จนสามารถอ่านออกเขียนได้ จึงกลับมาช่วยคอบครัวประกอบอาชีพ
อุปสมบท
เมื่อท่านอายุได้ 20 ปี จึงเข้าพิธีอุปสมบท เมื่อวันพฤหัสบดีที่ 14 พฤษภาคม พ.ศ. 2434 ณ พัทธสีมาวัดอ่างศิลาใน (ปัจจุบันยุบรวมเป็นวัดเดียวกันแล้วเมื่อ ปี 2459) ได้รับฉายาทางธรรมว่า " พฺรหฺมโชติ "
อยู่ปรนนิบัติรับใช้พระอุปัชฌาย์และพระอาจารย์ทั้งสอง ตลอดจนศึกษาพระธรรมวินัย ตลอดจนพุทธาคม วิปัสสนากัมมัฏฐาน และการทำผงทั้งห้า รวมถึงกสิณทั้งสิบ อักขรเลขยันต์ โหราศาสตร์ แพทย์แผนโบราณ
มรณภาพ
ท่านเจ้าคุณศรี วัดอ่างศิลา ได้มรณภาพ เมื่อวันที่ 4 สิงหาคม พ.ศ.2510 เวลา 23.00 น. รวมสิริอายุได้ 96 ปี 76 พรรษา
โกด
โกด เป็นเสียงของคำในภาษาไทยหลายคำที่มีความหมายต่างกันไปดังนี้
การบริหารเวลา
การบริหารเวลา เป็นกระบวนการของการวางแผนและควบคุมเวลาที่ใช้ไปกับกิจกรรมเฉพาะอย่างมีสติ โดยเฉพาะอย่างยิ่งเพื่อเพิ่มประสิทธิผล, ประสิทธิภาพ และผลิตภาพ โดยเกี่ยวข้องกับการสร้างสมดุลของความต้องการที่หลากหลายต่อบุคคลที่เกี่ยวข้องกับการงาน, ชีวิตทางสังคม, ครอบครัว, งานอดิเรก, ความสนใจส่วนตัว และภาระผูกพันกับธรรมชาติของเวลา ซึ่งการใช้เวลาอย่างมีประสิทธิภาพทำให้บุคคลมี "ทางเลือก" ในการใช้จ่ายหรือจัดการกิจกรรมตามเวลา และความเหมาะสมของตนเอง การบริหารเวลาอาจได้รับความช่วยเหลือจากทักษะ, เครื่องมือ และเทคนิคต่าง ๆ ที่ใช้ในการจัดการเวลา เมื่อทำงาน, โครงการ และเป้าหมายเฉพาะให้สำเร็จตามวันครบกำหนด แรกเริ่มเดิมที การบริหารเวลาหมายถึงเพียงกิจกรรมทางธุรกิจหรือการทำงาน แต่ในที่สุด คำนี้ก็ขยายกว้างขึ้นเพื่อรวมกิจกรรมส่วนบุคคลด้วย ทั้งนี้ ระบบการบริหารเวลาเป็นการผสมผสานระหว่างกระบวนการ, เครื่องมือ, เทคนิค และวิธีการต่าง ๆ ซึ่งการบริหารเวลามักจะมีความจำเป็นในการจัดการโครงการใด ๆ เนื่องจากเป็นตัวกำหนดเวลาและขอบเขตที่สำเร็จของโครงการ
หัวข้อหลักที่เกิดขึ้นจากเอกสารข้อมูลเกี่ยวกับการบริหารเวลา ได้แก่:
มุมมองทางวัฒนธรรมของการบริหารเวลา
ความแตกต่างในวิธีที่วัฒนธรรมมองเวลา อาจส่งผลต่อวิธีการจัดการเวลาของพวกเขา ตัวอย่างเช่น มุมมองเวลาเชิงเส้น เป็นวิธีคิดเวลาที่ไหลจากช่วงเวลาหนึ่งไปยังช่วงเวลาถัดไปในลักษณะเชิงเส้น การรับรู้เกี่ยวกับเวลาเชิงเส้นนี้มีความโดดเด่นในอเมริกา เช่นเดียวกับประเทศในยุโรปเหนือส่วนใหญ่ เช่น เยอรมนี, สวิตเซอร์แลนด์ และอังกฤษ โดยผู้คนในวัฒนธรรมเหล่านี้มักจะให้ความสำคัญกับการจัดการเวลาอย่างมีประสิทธิผล และมักจะหลีกเลี่ยงการตัดสินใจหรือการกระทำที่จะส่งผลให้เสียเวลา มุมมองเชิงเส้นตรงของเวลานี้สัมพันธ์กับวัฒนธรรมเหล่านี้เป็นแบบ “โมโนโครนิก” (ระบบที่ทำทีละอย่าง) มากกว่า หรือเลือกที่จะทำสิ่งเดียวเท่านั้นในแต่ละครั้ง ซึ่งโดยทั่วไป ทัศนะทางวัฒนธรรมนี้นำไปสู่การมุ่งความสนใจไปที่การบรรลุภารกิจเดียวได้ดีขึ้น และด้วยเหตุนี้ จึงเป้นการจัดการเวลาที่มีประสิทธิผลมากขึ้น
ส่วนมุมมองเวลาทางวัฒนธรรมอีกมุมมองหนึ่งคือมุมมองเวลาที่มีความกระตือรือร้นหลายอย่าง ซึ่งในวัฒนธรรมที่มีความกระตือรือร้นหลายอย่าง คนส่วนใหญ่รู้สึกว่ายิ่งทำกิจกรรมหรืองานต่าง ๆ เสร็จในคราวเดียวมากเท่าไหร่ก็ยิ่งดีเท่านั้น โดยสิ่งนี้สร้างความรู้สึกของความสุข วัฒนธรรมที่มีความกระตือรือร้นหลายอย่างเป็น “โพลีโครนิก” (ระบบที่ทำหลายอย่างพร้อมกัน) หรือฝักใฝ่ไปในทางทำงานหลายอย่างพร้อมกัน มุมมองเวลาที่มีความกระตือรือร้นหลายอย่างนี้โดดเด่นในประเทศยุโรปใต้ส่วนใหญ่ เช่น สเปน, โปรตุเกส และอิตาลี ในวัฒนธรรมเหล่านี้ ผู้คนมักจะใช้เวลากับสิ่งที่พวกเขาเห็นว่ามีความสำคัญมากกว่า เช่น ให้ความสำคัญกับการจบการสนทนาทางสังคม ส่วนในสภาพแวดล้อมทางธุรกิจ พวกเขามักจะให้ความสนใจเพียงเล็กน้อยกับระยะเวลาของการประชุม แต่เน้นที่การประชุมคุณภาพสูง ซึ่งโดยทั่วไปแล้ว การมุ่งเน้นทางวัฒนธรรมมักจะอยู่ที่การทำงานร่วมกันและความคิดสร้างสรรค์มากกว่าประสิทธิภาพ
ส่วนมุมมองเวลาทางวัฒนธรรมขั้นสุดท้ายคือมุมมองเวลาตามวัฏจักร ซึ่งในวัฒนธรรมแบบวัฏจักร เวลาไม่ถือเป็นเส้นตรงหรือเกี่ยวข้องกับเหตุการณ์ เนื่องจากวัน, เดือน, ปี, ฤดูกาล และเหตุการณ์ต่าง ๆ เกิดขึ้นซ้ำ ๆ กันเป็นประจำ เวลาจึงถูกมองว่าเป็นวัฏจักร ในมุมมองนี้ เวลาไม่ได้ถูกมองว่าสูญเปล่า เพราะมันจะกลับมาทีหลังเสมอ ดังนั้นจึงมีจำนวนไม่จำกัด โดยมุมมองเวลาตามวัฏจักรนี้แพร่หลายไปทั่วประเทศส่วนใหญ่ในเอเชีย รวมทั้งญี่ปุ่นและจีน ทั้งนี้ ในวัฒนธรรมที่มีแนวคิดเกี่ยวกับเวลาเป็นวัฏจักรเป็นสิ่งสำคัญกว่าในการทำงานให้เสร็จสิ้นอย่างถูกต้อง ดังนั้น คนส่วนใหญ่จะใช้เวลาคิดถึงการตัดสินใจ และผลกระทบที่จะเกิดขึ้นมากขึ้น ก่อนที่จะดำเนินการตามแผน ซึ่งผู้คนส่วนใหญ่ในวัฒนธรรมวัฏจักรมักจะเข้าใจว่าวัฒนธรรมอื่นมีมุมมองด้านเวลาที่แตกต่างกัน และตระหนักในเรื่องนี้เมื่อดำเนินการในเวทีโลก
การสร้างสภาพแวดล้อมที่มีประสิทธิภาพ
การประพันธ์ด้านการบริหารเวลาบางเรื่องเน้นย้ำถึงงานที่เกี่ยวข้องกับการสร้างสภาพแวดล้อมที่เอื้อต่อประสิทธิภาพ "ที่แท้จริง" กลยุทธ์เหล่านี้รวมถึงหลักการต่าง ๆ เช่น:
นอกจากนี้ ระยะเวลาในการแก้ปัญหาก็มีความสำคัญเช่นกัน เนื่องจากงานที่ต้องใช้สมาธิและพลังงานทางจิตในระดับสูงมักทำในตอนต้นของวันเมื่อคนเรามีความสดชื่นมากกว่า อนึ่ง การประพันธ์ยังเน้นไปที่การเอาชนะปัญหาทางจิตเรื้อรัง เช่น การผัดวันประกันพรุ่ง
การไม่สามารถจัดการเวลาได้อย่างมีประสิทธิภาพมากเกินไปและเรื้อรังอาจเป็นผลมาจากโรคซนสมาธิสั้น (ADHD) หรือโรคสมาธิสั้น (ADD) โดยเกณฑ์การวินิจฉัย ได้แก่ ความรู้สึกไม่บรรลุผลสำเร็จ, ความยากลำบากในการจัดระเบียบ, ปัญหาในการเริ่มต้น, ปัญหาในการจัดการโครงการหลายโครงการพร้อมกัน และปัญหาในการติดตามผล ทั้งนี้ ดานิเอล อาเมน มุ่งเน้นไปที่คอร์เทกซ์กลีบหน้าผากส่วนหน้าซึ่งเป็นส่วนที่พัฒนาขึ้นล่าสุดของสมอง โดยจัดการหน้าที่ของช่วงความสนใจ, การจัดการแรงกระตุ้น, การจัดระเบียบ, การเรียนรู้จากประสบการณ์ และการตรวจสอบตนเอง ท่ามกลางคนอื่น ๆ ส่วนผู้เขียนบางคนโต้แย้งว่าการเปลี่ยนวิธีการทำงานของคอร์เทกซ์กลีบหน้าผากส่วนหน้านั้นเป็นไปได้และเสนอทางออก
การจัดลำดับความสำคัญและเป้าหมาย
กลยุทธ์การบริหารเวลามักเกี่ยวข้องกับคำแนะนำในการกำหนดเป้าหมายส่วนบุคคล การประพันธ์ดังกล่าวเน้นประเด็น เช่น:
เป้าหมายเหล่านี้ได้รับการบันทึกไว้ และอาจแบ่งออกเป็นโครงการ, แผนปฏิบัติการ หรือรายการภารกิจทั่วไป สำหรับภารกิจรายบุคคลหรือสำหรับเป้าหมาย อาจมีการกำหนดระดับความสำคัญ, กำหนดเส้นตาย และกำหนดลำดับความสำคัญ กระบวนการนี้ส่งผลให้เกิดแผนพร้อมรายการงาน, กำหนดการ หรือปฏิทินของกิจกรรม ผู้เขียนเรื่องนี้อาจแนะนำช่วงเวลาการวางแผนรายวัน, รายสัปดาห์, รายเดือน หรืออื่น ๆ ที่เกี่ยวข้องกับขอบเขตการวางแผนหรือการทบทวนที่แตกต่างกัน ซึ่งทำได้หลายวิธี ดังนี้:
การวิเคราะห์เอบีซีดี
เทคนิคที่ใช้ในการจัดการธุรกิจมาช้านานคือการจัดหมวดหมู่ข้อมูลขนาดใหญ่ออกเป็นกลุ่ม ๆ กลุ่มเหล่านี้มักถูกทำเครื่องหมายเอ (A), บี (B), ซี (C) และดี (D)—จึงเป็นที่มาของชื่อ โดยกิจกรรมได้รับการจัดอันดับตามเกณฑ์ทั่วไปเหล่านี้ ได้แก่:
ทั้งนี้ การวิเคราะห์เอบีซีมักใช้ร่วมกับการวิเคราะห์ปาเรโต
การวิเคราะห์ปาเรโต
หลักการปาเรโตเป็นแนวคิดที่ว่า 80 เปอร์เซ็นต์ของผลที่ตามมา มาจาก 20 เปอร์เซ็นต์ของสาเหตุ เมื่อนำไปใช้กับการผลิต หมายความว่า 80 เปอร์เซ็นต์ของผลลัพธ์ สามารถทำได้โดยการทำงาน 20 เปอร์เซ็นต์ หากกำลังผลิตเป็นเป้าหมายของการบริหารเวลา งานเหล่านี้ควรได้รับการจัดลำดับความสำคัญให้สูงขึ้น
วิธีไอเซนฮาวร์
"วิธีไอเซนฮาวร์" หรือ "หลักการของไอเซนฮาวร์" เป็นวิธีการที่ใช้หลักการสำคัญและความเร่งด่วนในการจัดลำดับความสำคัญและปริมาณงาน วิธีนี้เกิดจากคำพูดของดไวต์ ดี. ไอเซนฮาวร์ คือ: "ผมมีปัญหาสองประเภท คือ เรื่องเร่งด่วนและเรื่องสำคัญ ซึ่งเป็นเรื่องเร่งด่วนไม่สำคัญ และเรื่องสำคัญไม่เร่งด่วน" ไอเซนฮาวร์ไม่ได้อ้างข้อมูลเชิงลึกนี้สำหรับตัวเขาเอง แต่อ้างว่าเป็นของ "อดีตอธิการบดี" (นิรนาม)
แหล่งข้อมูลอื่น
หนังสือ:
จิตวิทยา/ประสาทวิทยาศาสตร์/จิตเวชศาสตร์
ฟอร์แรมมินิเฟอราขนาดใหญ่
ฟิวซูลินิด หรือ ฟอแรมมินิเฟอราขนาดใหญ่ คือกลุ่มของโปรโตซัวไฟลั่มฟอแรมมินิเฟอราที่สูญพันธุ์ไปแล้ว ฟิวซูลินิดจะสร้างเปลือกของสารเนื้อปูนซึ่งเป็นสารแคลไซต์เนื้อละเอียด พบเป็นซากดึกดำบรรพ์อย่างแพร่หลายในเนื้อหินปูน อย่างเช่นแนวเทือกเขาหินปูนในจังหวัดราชบุรี สระบุรี และลพบุรี ซึ่งถือเป็นซากดึกดำบรรพ์ดัชนีที่สำคัญ
ฟูซูลินิดพบตั้งแต่ช่วงปลายของอนุยุคมิสซิสซิปเปียน พบอาศัยอยู่ในทะเลของยุคคาร์บอนิเฟอรัสและยุคเพอร์เมียน ฟิวซูลินิดเป็นซากดึกดำบรรพ์ดัชนีที่ดีสำหรับหินอนุยุคเพนซิลวาเนียนและยุคเพอร์เมียน อย่างไรก็ตามฟิวซิลินิดได้สูญพันธุ์ไปเมื่อครั้งเหตุการณ์สูญพันธุ์ครั้งใหญ่เมื่อสิ้นสุดยุคเพอร์เมียน
สมเด็จพระพุทธชินวงศ์ (สมศักดิ์ อุปสโม)
ศาสตราจารย์พิเศษ ดร. สมเด็จพระพุทธชินวงศ์ นามเดิม สมศักดิ์  ชูมาลัยวงศ์ ฉายา อุปสโม เป็นสมเด็จพระราชาคณะฝ่ายมหานิกาย อดีตคณะผู้ปฏิบัติหน้าที่สมเด็จพระสังฆราช อดีตเจ้าอาวาสวัดพิชยญาติการามวรวิหาร อดีตเจ้าคณะใหญ่หนกลาง และอดีตรองอธิการบดีมหาวิทยาลัยมหาจุฬาลงกรณราชวิทยาลัย วิทยาเขตบาฬีศึกษาพุทธโฆส จังหวัดนครปฐม
ชาติภูมิ
สมเด็จพระพุทธชินวงศ์ มีนามเดิมว่า สมศักดิ์ ชูมาลัยวงศ์ เกิดเมื่อวันอาทิตย์ที่ 2 กุมภาพันธ์ พ.ศ. 2484 บิดา-มารดาชื่อนายเหลี่ยมและนางสำลี ชูมาลัยวงศ์ ชาติภูมิอยู่บ้านเลขที่ 100 หมู่ที่ 2 ต.ปากจั่น อำเภอนครหลวง จังหวัดพระนครศรีอยุธยา
อุปสมบท
เมื่ออายุครบ 20 ปีบริบูรณ์ เข้าพิธีอุปสมบท เมื่อวันที่ 5 เมษายน 2504 ณ พัทธสีมาวัดละมุด จังหวัดพระนครศรีอยุธยา โดยมีพระครูนครวิหารคุณ (ฟัก) วัดบันได เป็นพระอุปัชฌาย์ ,พระอธิการเมี้ยน วัดละมุด เป็นพระกรรมวาจาจารย์ ได้รับฉายาว่า อุปสโม มีความหมายว่า ผู้มีจิตใจสงบในธรรมอันลึกซึ้ง
อุทยานแห่งชาติขุนขาน
อุทยานแห่งชาติขุนขาน ตั้งอยู่ในลุ่มน้ำแม่ขานและลุ่มน้ำแม่แจ่ม ท้องที่อำเภอสะเมิง จังหวัดเชียงใหม่ มีเนื้อที่ 130,583.45 ไร่ หรือ 208.93 ตารางกิโลเมตร
ภูมิประเทศ
มีลักษณะส่วนใหญ่เป็นเทือกเขาสลับซับซ้อนประมาณร้อยละ 80 ของพื้นที่ มีความสูงจากระดับน้ำทะเลต่ำสุด 500 เมตร และสูงสุด 1,708 เมตร สภาพของพื้นที่มีความลาดชันมากกว่าร้อยละ 35 เป็นส่วนใหญ่ แม่น้ำสายสำคัญที่เป็นแหล่งน้ำอุปโภคบริโภค ได้แก่ น้ำแม่สะเมิง น้ำแม่สาบ น้ำแม่ขาน น้ำอมลอง น้ำแม่โต๋ น้ำแม่บ่อแก้ว น้ำแม่อมแตง น้ำแม่ตาละ น้ำแม่สะงะ และน้ำแม่แจ่ม
ลักษณะภูมิอากาศ
สภาพภูมิอากาศเย็นสบายตลอดปี อุณหภูมิสูงสุดเฉลี่ย 28 องศาเซลเซียส ต่ำสุดเฉลี่ย 18 องศาเซลเซียส อุณหภูมิเฉลี่ยโดยทั่วไป 23 องศาเซลเซียส ปริมาณน้ำฝนเฉลี่ยทั้งปี 1,380 มิลลิเมตร
ทรัพยากรป่าไม้
สภาพป่าของอุทยานแห่งชาติ ประกอบไปด้วยป่า 5 ชนิด คือ
ทรัพยากรสัตว์ป่า
สัตว์ป่าที่เห็นได้โดยมาก ได้แก่ เก้ง หมูป่า ไก่ป่า ลิง เม่น หมาใน กระต่ายป่า กระรอก อีเห็น ตะกวด หมาจิ้งจอก ตุ่น บ่าง ค้างคาว พังพอน เป็นต้น ส่วนสัตว์ป่าที่เป็นจุดเด่น ได้แก่ นกนานาชนิด เสือโคร่ง และ เลียงผา
ด้านธรรมชาติ
อุทยานแห่งชาติขุนขาน มีสภาพป่าที่อุดมสมบูรณ์ และมีจุดเด่นทางธรรมชาติหลายแห่ง ได้แก่ นักท่องเที่ยวสามารถเดินทางมาท่องเที่ยวที่อุทยานขุนขานได้ตลอดทั้งปี
สถานีสะพานพระนั่งเกล้า
สถานีสะพานพระนั่งเกล้า (Phra Nang Klao Bridge station; รหัส: PP08) เป็นสถานีรถไฟฟ้าแบบยกระดับในเส้นทางของรถไฟฟ้ามหานคร สายฉลองรัชธรรม ตั้งอยู่ริมถนนรัตนาธิเบศร์ในพื้นที่อำเภอเมืองนนทบุรี จังหวัดนนทบุรี และเชื่อมต่อกับเรือด่วนเจ้าพระยาธงเขียวและเรือโดยสารสาธารณะ ไมน์ สมาร์ท เฟอร์รี่
ที่ตั้งของสถานี
ตัวสถานีตั้งอยู่ริมถนนรัตนาธิเบศร์ ใกล้กับทางขึ้นสะพานพระนั่งเกล้าฝั่งตะวันออก ในพื้นที่ตำบลบางกระสอ อำเภอเมืองนนทบุรี จังหวัดนนทบุรี
รายละเอียดสถานี
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าสถานีในเส้นทางรถไฟฟ้าสายสีม่วง
รูปแบบของสถานี
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชานชาลา
=== ทางเข้า–ออกสถานี === มีทางขึ้นลง 3 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
รายชื่อตัวละครในมืออสูรล่าปิศาจ
นี่คือรายชื่อละครในเรื่องมืออสูรล่าปิศาจ
นูเอโนะ เมสุเกะ
นูเบมีมืออสูรอยู่ที่มือซ้ายของตน มืออสูรนี้มีไว้คอยปกป้องเด็กนักเรียนให้พ้นจากเหล่าปีศาจร้ายที่คอยมาทำร้าย พลังวิญญาณของเขาจะเพิ่มขึ้นอย่างไร้ขีดจำกัดยามที่เขาพยายามที่จะปกป้องเด็กนักเรียนของตนให้ปลอดภัย
เจ้าหญิงหิมะ ยูกิเมะ
ยูกิเมะเป็นเจ้าหญิงหิมะ เคยได้รับความช่วยเหลือจากนูเบสมัยที่ตัวเองยังเป็นเด็กเนื่องจากถูกนายพรานทำร้าย ทำให้หลงรักนูเบและคิดจะพากลับภูเขาไปอยู่ด้วย เนื่องจากหากเจ้าหญิงหิมะพอใจใครแล้วก็จะมอบจุมพิตให้ชายคนนั้นกลายเป็นน้ำแข็ง และจะนำมาวางนอนไว้ข้างๆตัวเอง เธอจึงคิดจะมาพานูเบไป แต่ด้วยการขัดขวางของพวกฮิโรชิทำให้ยูกิเมะซาบซึ้งและตัดสินใจมาอยู่ในสังคมมนุษย์และหาทางมัดใจนูเบให้ได้ แม้ว่านูเบจะพยายามปฏิเสธเธอก็ตาม เนื่องจากเชื่อว่าคนกับปีศาจจะอยู่ร่วมกันไม่ได้ ซึ่งมีหลายครั้งที่ทั้งคู่ร่วมกันต่อสู้กับปีศาจเพื่อปกป้องเด็กนักเรียนของนูเบ และสุดท้ายนูเบก็ยอมแต่งงานด้วย
ทาเทโนะ ฮิโรชิ
เด็กนักเรียนเข้าใหม่ในชั้นเรียนของนูเบ มีปัญหาในเรื่องควบคุมอารมณ์ สาเหตุที่แท้จริงมาจากถูกปีศาจสิงอยู่ เมื่อได้รับความช่วยเหลือจากนูเบจึงประทับใจในตัวนูเบเป็นอย่างมาก เป็นเด็กที่มีความกล้าหาญ รักเพื่อน แต่หัวสมองขี้เลื่อย สอบตกเป็นประจำ มีความใฝ่ฝันจะเป็นนักฟุตบอลอาชีพ เป็นแฟนกับเคียวโกะเพื่อนร่วมชั้น (หมายเหตุ : แฟนแบบเด็กประถม)
อินาบะ เคียวโกะ
เด็กนักเรียนในชั้นของนูเบ รู้จักกับนูเบมาก่อน เพราะนูเบเคยช่วยเหลือเคียวโกะไว้ตั้งแต่สมัยยังอยู่อนุบาล นิสัยดูเหมือนจะเรียบร้อยแต่ก็แก่นแก้วเหมือนกัน เป็นคนแรกที่รู้ความลับของนูเบว่ามีพลังวิญญาณ เป็นแฟนกับฮิโรชิ
โฮโซคาว่า มิกิ
เด็กนักเรียนในชั้นของนูเบ เพื่อนซี้ของเคียวโกะ พูดมาก ขี้นินทา ชอบแต่งตัวเซ็กซี่ (แก่แดดด้วย)ชอบเรื่องลึกลับเหนือธรรมชาติ (และชอบพิสูจน์ด้วย) หลายครั้งเพราะเรื่องเหล่านี้ทำให้เกิดเรื่องเดือดร้อนกับตัวเองและผู้อื่นจนโดนนูเบเอ็ดอยู่เสมอ เป็นสาวอึ๋มของห้อง
คุริตะ มาโคโตะ
เด็กนักเรียนในชั้นของนูเบ ตัวเตี้ย นิสัยเป็นเด็กที่สุดในห้อง ชอบเหล่าขบวนการนักรบหลายสีมาก อ่อนโยนรักสัตว์ เห็นตัวเล็กๆอย่างนี้บางครั้งก็เป็นฮีโร่ของเด็กผู้หญิงคนหนึ่งเหมือนกัน
ยามางูจิ อากิระ
เด็กนักเรียนอัจฉริยะอนาคตไกลของนูเบ (ถ้าไม่เพี้ยนไปซะก่อน) เรียนก่อน ชอบการทดลองทางวิทยาศาสตร์ ประดิษฐ์อุปกรณ์ต่างๆมากมาย ซึ่งบางครั้งก็ประดิษฐ์อุปกรณ์ที่เป็นอันตรายโดยรู้เท่าไม่ถึงการณ์ขึ้นมาจนโดนนูเบเอ็ดเข้าเหมือนกัน
ชิราโตะ ชูอิจิ
เด็กนักเรียนเศรษฐี ลูกเจ้าของภัตตาคารสุดรวยของนูเบ รวยมาก ชอบอวดของสะสมของตัวเองดูน่าหมั่นไส้ แต่จริงๆก็เป็นเด็กรักสัตว์ ชอบศึกษาเรื่องของ UFO และสัตว์โลกดึกดำบรรพ์
ปีศาจจิ้งจอกทามาโมะ
ปีศาจจิ้งจอกที่อาศัยอยู่ในโลกมนุษย์มากว่า 400 ปี เข้ามาพัวพันกับนูเบเนื่องจากต้องการหัวกะโหลกของฮิโรชิเพื่อนำมาเปลี่ยนกับกะโหลกมนุษย์ที่ตัวเองสวมอยู่ ด้วยการขัดขวางของนูเบ ทำให้ทามาโมะต้องตะลึงกับพลังวิญญาณของนูเบ และต้องการหาที่มาของพลังวิญญาณนั้น ทามาโมะจึงมาอยู่ใกล้ๆนูเบเพื่อศึกษาโดยเป็นหมอในสังกัดของโรงพยาบาลโดโมริ
พลังของทามาโมะมีระดับที่ใกล้เคียงกับนูเบ ช่วงท้ายของเรื่องได้รับหางของปีศาจจิ้งจอกเก้าหาง ทำให้พลังเพิ่มขึ้นอีกหลายเท่าตัว แม้ว่าจะดูเหมือนกับเป็นศัตรูของนูเบ แต่ทั้งคู่ก็ร่วมต่อสู้กันมาหลายครั้ง
มิงคิ
น้องสาวของบากิ มายังโลกมนุษย์เพื่อตามหาบากิและต้องการทำให้นูเบกลายเป็นกางเกงใน เป็นปีศาจหัวอ่อน ภายหลังกลายเป็นเพื่อนของฮิโรชิและเป็นน้องสาวของนูเบ ตอนบากิอาละวาด มิงคิก็ช่วยพวกนูเบสู้กับบากิด้วย
เลโอ บาเกอลันด์
เลโอ แฮ็นรีกึส อาร์ตืร์ บาเกอลันด์ (Leo Henricus Arthur Baekeland; 14 พฤศจิกายน ค.ศ. 1863 - 23 กุมภาพันธ์ ค.ศ. 1944) เป็นนักเคมีและนักประดิษฐ์ชาวเบลเยียม/อเมริกัน
ประวัติ
เลโอ บาเกอลันด์ เกิดในปี ค.ศ. 1863 ที่เมืองเกนต์ ประเทศเบลเยียม บิดาของเขาเป็นช่างทำรองเท้า ส่วนมารดาเป็นแม่บ้าน บาเกอลันด์เรียนจบจากโรงเรียนช่างเทศบาลเกนต์ (Ghent Municipal Technical School) และได้รับทุนไปเรียนต่อด้านเคมีที่มหาวิทยาลัยเกนต์ เขาสำเร็จการศึกษาด้วยเกียรตินิยมขณะมีอายุแค่ 21 ปีเท่านั้น ต่อมาบาเกอลันด์ได้รับตำแหน่งรองศาสตราจารย์ที่นั่นและแต่งงานกับบุตรสาวคนหนึ่งของหัวหน้าสาขาวิชาของเขา
ขณะที่ไปดื่มน้ำผึ้งพระจันทร์ที่นครนิวยอร์ก สหรัฐอเมริกา บาเกอลันด์ได้พบกับริชาร์ด แอนโทนี เจ้าของบริษัทถ่ายภาพ แอนโทนีสนใจในตัวบาเกอลันด์จึงเสนองานให้เขา บาเกอลันด์ย้ายมาทำงานที่บริษัทของแอนโทนีพร้อมรับตำแหน่งศาสตราจารย์พิเศษที่มหาวิทยาลัยโคลัมเบีย ขณะทำงานที่นั่น เขาได้พัฒนากระดาษถ่ายภาพ Velox ซึ่งเขาขายให้กับบริษัทโกดัก
หลังจากนั้นบาเกอลันด์ก็หันมาสนใจในด้านพลาสติก เขามองหาสิ่งที่จะเอามาใช้แทนเชลแล็ก และเริ่มทดลองกับฟีนอลและฟอร์มาลดีไฮด์ จนในปี ค.ศ. 1909 เขาก็ได้ผลิตภัณฑ์ที่เรียกว่า "เบคิไลต์" ซึ่งต่อมาถูกนำไปใช้อย่างแพร่หลาย และก่อให้เกิดกระแสการทำอุตสาหกรรมพลาสติกในภายหลัง
ผู้ต้องหา (เพลง)
"ผู้ต้องหา" เป็นซิงเกิลในปี พ.ศ. 2561 ของนักร้องธงไชย แมคอินไตย์ ร่วมกับวงลาบานูน จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้องโดย เหนือวงศ์ ต่ายประยูร ,แต่งทำนองโดย เมธี อรุณ และเรียบเรียงโดย ลาบานูน ,พูนศักดิ์ จตุระบุล มีโปรดิวเซอร์โดย พงศศรัณย์ พุ่มทิพย์ ออกจำหน่ายพร้อมกับเผยแพร่มิวสิกวีดีโอในวันที่ 19 มกราคม พ.ศ. 2561 สังกัดค่ายจีเอ็มเอ็ม แกรมมี่
เลโอ บาเกอลันด์
ประวัติ
ในช่วงบั้นปลายชีวิต บาเกอลันด์มีพฤติกรรมแปลกแยกและเก็บตัว เขาเสียชีวิตด้วยอาการเลือดออกในสมองใหญ่ที่สถานพักฟื้นผู้ป่วยเรื้อรัง ในเมืองบีคอน รัฐนิวยอร์ก ขณะมีอายุได้ 80 ปี